JAS พุ่งแรง7% ชี้ปีนี้ผลงานฟื้นตัวดี-มีอัพไซด์จากขายสินทรัพย์รอบ 2 แนะซื้อเป้า 7.20 บ.
JAS พุ่งแรง7% ชี้ปีนี้ผลงานฟื้นตัวดี-มีอัพไซด์จากขายสินทรัพย์รอบ 2 แนะซื้อเป้า 7.20 บ.โดย ณ เวลา 11.51 น. อยู่ที่ระดับ 6.25 บาท บวก 0.45 บาท หรือ 7.76% ด้วยมูลค่าซื้อขาย 535.89 ล้านบาท  
11 พ.ค. 2561

ผู้สื่อข่าวรายงานรายงานว่า บริษัทจัสมิน อินเตอร์เนชั่นแนล จำกัด (มหาชน) หรือ JAS ณ เวลา 11.51 น. อยู่ที่ระดับ 6.25 บาท บวก 0.45 บาท หรือ 7.76% ด้วยมูลค่าซื้อขาย 535.89 ล้านบาท

บล.โนมูระ พัฒนสิน ระบุในบทวิเคราะห์ฯวันนี้(11พ.ค.61) ว่า แนะ”ซื้อ”หุ้น บมจ.จัสมิน อินเตอร์เนชั่นแนล (JAS) ให้ราคาเป้าหมาย 7.20 บาท เนื่องจากผลการดำเนินงานมีแนวโน้มฟื้นตัวตามรายได้และ GPM ของธุรกิจหลัก โดยประมาณการกำไรมี upside จากการขายสินทรัพย์รอบ 2 คาดชัดเจนใน H2/61 และราคาหุ้นกลับมามี upside เกิน 15%
ทั้งนี้ มีมุมมอง Neutral ต่อกำไรสุทธิ ไตรมาส 1/61 ที่ 758 ล้านบาท (+9%เทียบช่วงเดียวกันของปีก่อน-17%เทียบไตรมาสก่อนหน้า) หากหักกำไรอัตราแลกเปลี่ยน +320 ล้านบาท ธุรกิจปกติมีกำไร 438 ล้านบาท (ทรงตัว เทียบช่วงเดียวกันของปีก่อน-45%เทียบไตรมาสก่อนหน้า) ใกล้เคียงคาด โดยรายได้รวม (+3%เทียบช่วงเดียวกันของปีก่อน+1% เทียบไตรมาสก่อนหน้า) เติบโตตามธุรกิจ Broadband และมี GPM รวมดีขึ้น เทียบช่วงเดียวกันของปีก่อนเป็น 38.4%
แนวโน้มไตรมาส 2/61 คาดกำไรเติบโต เทียบช่วงเดียวกันของปีก่อนและ เทียบไตรมาสก่อนหน้า มีปัจจัยหนุนจากผลตอบรับที่ดีของโปรโมชั่น FTTx ผลบวกต่อเนื่องของการประหยัดต้นทุนจากจำนวนลูกค้าเพิ่มขึ้น หนุน GPM ฟื้นตัว เทียบช่วงเดียวกันของปีก่อนและ เทียบไตรมาสก่อนหน้า
 